Mongolia

Mongolia es un extense pais, sin accesso al mar, que se
ubica inter le regiones de Asia Oriental e Asia Central. Illo ha frontieras
con Russia al nord e China al sud. Su capital es Ulan Bator, ubi vive
un tertio del population total.

Iste nation es lo que resta del antique Imperio Mongol
que dominava grande parte de Asia durante le seculo XIII.
Posteriormente illo perdeva su independentia quando illo esseva
assimilate per Manchuria desde le fin del seculo XVII usque 1911,
anno in le qual illo recuperava brevemente su independentia, usque 
1919 quando le truppas chinese occupava le capital. In 1921, con le
adjuta del URSS, illo deveniva independente e tres annos plus tarde,
in 1924, illo se proclamava le Republica Popular de Mongolia,
adoptante politicas communista e de approche al Union Sovietic.
Tamen, post le dissolution del Union Sovietic in 1991, Mongolia
approbava in 1992 un constitution liberal que marca le transition al
democratia representative in le qual le pais cambia de nomine a
Mongolia. 

Illo es le decime-none plus grande pais  del mundo,
con 1.565.000 kilometros quadrate; non obstante, le pais es dominate
por steppas e montes al nord e al west, e le deserto de Gobi al sud.
Ex le 2,8 milliones de habitantes, existe un alte taxa de nomades e
seminomades (circa 30%). 90% del habitantes es de ethnia
mongol, con un minoritate de ethnias turc como le kazakh. Le
buddhismo tibetan es le religion majoritari del pais, essente juxta
Bhutan le unic nationes independente ubi iste religion es
predominante.